Aalborg Stiftstidende, 1833-01-12
Holland. - Belgien. England og Frankrig vedblive at arbeide paa Tilendebringelsen af de hollandsk belgiske Anliggender, denne Gang dog ikke med Sværdet, men med Pennen. Jmellem Talleyrand og Palmerston er den 30te eller, efter andre Efterretninger, den 31te Decbr., afsluttet en ny Convention, der allerede som Forslag er tilstillet Kongen af Holland og hvis Hovedpunkter Bladet Albion angiver at være følgende: 1) Forterne Lillo og Liefkenhock udleveres til de belgiske Tropper inden 10 Dage efterat dette Forslag er ratificere af Kongen af Holland. 2) Skibsfarten paa Maas er underkastet de samme Anordninger som den paa Rhinen efter de nyeste Tractater, 3) Skibsfarten paa Schelde er aldeles fri indtil Afsluttelsen af en Difinitivtractat mellem Holland og Belgien. 4) Passagen til Tyskland er fri for belgisk Gods med Undtagelse af passende Afgivter til Landeveienes Vedligeholdelse. 5) Der tilstaaes Amneste for alle politiske Forseelser i Venlod og Luxemburg. 6) Venlod og den hollandske Andeel af Luxemburg rømmes af de belgiske Tropper. 7) Den hollandske Armee reduceres til Fredsfod. 8) Den belgiske ligeledes. 9) De fra engelsk og fransk Side anholdte eller opbragte hollandske Eiendomme tilbageleveres deres retmæssig Eiere. At dette eller et lignende Forslag virkelig er gjort Kongen af Holland, stadfæstes fra Haag selv. De nyeste og fra England og Frankrig tilstillede Forslag - hedder det en Skrivelse af 4de Januar - synes ikke antagelige Man paastaaer imidlertid, at de ikke ubetinget ville blive afviste, men benyttede til videre Underhandlinger. Saameget er vist, at Deliberationerne over hiint Forslag endnu ikke ere endte; det desangaaende idag holdte Cabinetsraad varede i flere Timer. De øvrige engelske Blade og navnlig Times og Courier ere temmelig enige i at ansee de i Albion fremsatte Punkter som rigtige, men derimod meget forskjellige i at bedømme Forslaget i det Hele. Times synes meget godt om samme og drøfter blot det Spørgsmaal, hvem af Magterne det nu denne Gang maa tilfalde at besørge Executionen, og dette er efter sammes Mening ikke Frankrig, men enten England alene eller England og Frankrig i Forening; Courier derimod finder meget at udsætte paa samme. "Hvad, siger dette Blad, forlanger man af Kongen af Holland, Man forlanger, at han skal tilstaae, Noget, hvortil hverken de Protocoller, over hvilke man nu i 2 Aar har ruget, eller de nyeste krigerske Tvangsmidler har kunnet bevæge ham. Hvad det Forslag angaaer, at lade Schelden aaben indtil Afsluttelsen af en definitiv Fred mellem Holland og Belgien, da er saadant Forlangende virkelig Gjækkeri. Det vilde være en Ende for Begyndelsen, thi hele eller dog næsten hele Striden dreier sig nu om Skibsfarten paa Schelde. Hvad er altsaa Hensigten med dette nye Project. Det er neppe troligt, at Lord Palmerston og Fyrst Talleyrand skulde giøre Regning paa Kongen af Hollands Samtykke. Vi maa altsaa tro, at det er dem magtpaaliggende at faae et afslaaende Svar, og hvad saa Paa Søndag (6te) kunne vi vel vente Kongen af Hollands Svar, og høre, hvad han vil sige til vor høflige Opfordring, til frivillig at afstaae, hvad han eftertrykkelig har forsvaret mod en anseelig Flaade og Krigshær.